Ο Υπναράς

Το Ο Υπναράς (αγγλικά: Sleeper) είναι Αμερικανική κωμική ταινία επιστημονικής φαντασίας, του 1973, σε σκηνοθεσία Γούντι Άλεν. Το σενάριο γράφτηκε από τον Άλεν σε συνεργασία με τον Μάρσαλ Μπρίκμαν. Πρωταγωνιστούν οι Γούντι Άλεν και Ντάιαν Κίτον. Η ιστορία της ταινίας περιστρέφεται γύρω από έναν πωλητή υγιεινών φαγητών της Νέας Υόρκης, τον Μάιλς Μονρόε, ο οποίος είχε μπει για μία επέμβαση ρουτίνας, το 1973, στο νοσοκομείο, και βρίσκεται τελικά να κοιμάται με κρυοσυντήρηση για 200 χρόνια και να ξυπνάει τότε σε ένα απολυταρχικό καθεστώς. Σε συνέντευξη του σκηνοθέτη, το 2007, ειπώθηκε ότι η ταινία είναι ένα αφιέρωμα στους Γκράουτσο Μαρξ και Μπομπ Χόουπ.

 Ο Μάιλς Μονρόε, ένας πωλητής υγιεινών τροφίμων, στη Νέα Υόρκη, μπαίνει στο νοσοκομείο για μία επέμβαση ρουτίνας το 1973, όμως ξυπνάει 200 χρόνια αργότερα, αφού τον είχαν κοιμίσει με κρυοσυντήρηση, από ένα ιατρό, ο οποίος χρειαζόταν τη βοήθειά του. Τον χρειαζόταν γιατί όλοι είναι πλήρως ανιχνεύσιμοι. Ενώ αυτός όχι. Δεν ήξεραν ούτε το όνομά του ούτε το πρόσωπό του κ.λπ. Ο Μάιλς στην αρχή δεν ήθελε, αλλά τελικά η κατάσταση τον έφερε έτσι που μπλέχτηκε. Έπρεπε να μεταφέρει κάποια σχέδια για το Aries Project. Καθώς το σπίτι του ιατρού γέμισε με αστυνομικούς, ο Μάιλς διέφυγε και κρύφτηκε σε ένα φορτηγάκι που μεταφέρει ρομπότ-υπηρέτες. Για να μην γίνει αντιληπτός, μεταμφιέστηκε σαν κι αυτά. Τελικά, βρέθηκε στο σπίτι της Λούνα. Όμως, αυτή θα τον πάει σε ένα συνεργείο ρομπότ γιατί ήταν δυσλειτουργικός. Όταν είδε, ο Μάιλς, τι θα του κάνουν σταμάτησε την προσποίηση και ξεκίνησε να τρέχει. Κατόπιν ζητά βοήθεια από τη Λούνα, αλλά εκείνη δεν μπορεί να δεχτεί ό,τι της λέει. Τελικά, όταν αυτή κέρδισε την εμπιστοσύνη του, τον κάρφωσε στις Αρχές, όμως οι Αρχές είχαν σχέδια και για αυτήν. Τελικά ο Μάιλς σώζει τη Λούνα και φεύγουν. Κάποια στιγμή, της δίνει τα σχέδια και της λέει να πάει να βρει εκείνη την Αντίσταση και, διαφεύγοντας αυτή, εκείνος συλλαμβάνεται. Τότε, προσπαθούν να του διαγράψουν τη μνήμη. Και το καταφέρνουν. Και ο Μάιλς για λίγο καιρό γίνεται ένας κανονικός πολίτης του καθεστώτος αυτού. Όμως, η Αντίσταση τον σώζει και σιγά σιγά τον βοηθούν να επαναφέρει τις αναμνήσεις του. Ωστόσο, ο Μάιλς, που είναι ερωτευμένος με τη Λούνα, ζηλεύει που αυτή φιλιέται με τον Έρνο, τον αρχηγό της Αντίστασης. Η Λούνα και ο Μάιλς ανακαλύπτουν, σε μία αποστολή τους, ότι ο κυβερνήτης είναι νεκρός εδώ και καιρό και οι Αρχές δεν το έχουν ανακοινώσει, για να μην υπάρξουν αναταραχές. Και ότι το μόνο που διασώθηκε από εκείνον είναι η μύτη του και μέσω αυτής θα τον κλωνοποιούσαν. Τελικά, οι δύο τους καταφέρνουν να αποσπάσουν τη μύτη και να την καταστρέψουν. Η ταινία τελειώνει, καθώς διαφεύγουν από το κυνήγι της αστυνομίας, και βρισκόμενοι σε ένα όχημα αποκαλύπτουν την αγάπη που έχει ο ένας για τον άλλον. Τότε η Λούνα του λέει ότι έχουν χημεία, εκείνος της λέει ότι δεν πιστεύει στην επιστήμη. Κι εκείνη αποκρίνεται: «Δεν πιστεύεις στον Θεό, δεν πιστεύεις στην Επιστήμη, δεν πιστεύεις στην Πολιτική, πού πιστεύεις;» Κι εκείνος απαντά: «Στο σεξ και στον θάνατο. -Δύο πράγματα που έρχονται μία μόνο φορά στη ζωή μας- τουλάχιστον, όμως, μετά τον θάνατο δε νιώθεις ζαλάδες». Γούντι Άλεν... ως Μάιλς Μονρόε, ένας πωλητής υγιεινών τροφίμων στη Νέα Υόρκη το 1973. Ντάιαν Κίτον... ως Λούνα Σκλόσερ, μία καλλιτέχνιδα του 22ου αιώνα. Ντον Κίφερ... ως Δρ. Τρυόν, ένας από τους δύο ιατρούς που κάνανε απόψυξη στον Μάιλς. Τζον Μπεκ... ως ο Έρνο Γουίντ, ο αρχηγός της Αντίστασης. Sleeper στην IMDb Sleeper στο Box Office Mojo Sleeper στο Rotten Tomatoes